CELEX: 32007D0223
Language: lt
Date: 1175644800000
Title: 2007/223/EB: 2007 m. balandžio 4 d. Komisijos sprendimas dėl Bulgarijos laikantis Tarybos reglamento (EB) Nr. 1493/1999 pateikto vyno gamybos potencialo inventorinio sąrašo (pranešta dokumentu Nr. C(2007) 1469)

5.4.2007   
            
            
               LT
            
            
               Europos Sąjungos oficialusis leidinys
            
            
               L 95/53
            
         
      KOMISIJOS SPRENDIMAS
   
   2007 m. balandžio 4 d.
   dėl Bulgarijos laikantis Tarybos reglamento (EB) Nr. 1493/1999 pateikto vyno gamybos potencialo inventorinio sąrašo
   (pranešta dokumentu Nr. C(2007) 1469)
   (Tik tekstas bulgarų kalba yra autentiškas)
   (2007/223/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo (1), ypač į jo 23 straipsnio 4 dalį,
   kadangi:
   
               (1)
            
            
               Reglamente (EB) Nr. 1493/1999 numatyta išankstinė sąlyga siekiant didinti sodinimo teises ir gauti paramą perplanavimui ir konversijai – atitinkamos valstybės narės parengiamas vyno gamybos potencialo inventorinis sąrašas. Vyno gamybos potencialo inventorinis sąrašas turi būti pateiktas laikantis minėto reglamento 16 straipsnio.
            
         
               (2)
            
            
               2000 m. gegužės 31 d. Komisijos reglamento (EB) Nr. 1227/2000, nustatančio išsamias Tarybos reglamento (EB) Nr. 1493/1999 dėl bendro vyno rinkos organizavimo taikymo taisykles, taikomas gamybos potencialui (2), 19 straipsnyje nurodyta inventoriniame sąraše pateiktina informacija.
            
         
               (3)
            
            
               Bulgarija 2007 m. sausio 10 d. ir 17 d. laiškuose Komisijai pateikė Reglamento (EB) Nr. 1493/1999 16 straipsnyje ir Reglamento (EB) Nr. 1227/2000 19 straipsnyje nurodytą informaciją. Šios informacijos analizė leidžia konstatuoti, kad Bulgarija inventorinį sąrašą sudarė.
            
         
               (4)
            
            
               Šis sprendimas nereiškia, kad Komisija pripažįsta inventoriniame sąraše pateikiamų duomenų tikslumą ar jame nurodytų teisės aktų atitikimą Bendrijos teisei. Jis nedaro poveikio vėlesnio Komisijos sprendimo šiuo klausimu galimybei.
            
         
               (5)
            
            
               Šiame sprendime numatytos priemonės atitinka Vyno vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Komisija konstatuoja, kad Bulgarija vyno gamybos potencialo inventorinio sąrašą pateikė laikydamasi Reglamento (EB) Nr. 1493/1999 16 straipsnio.
   2 straipsnis
   Šis sprendimas skirtas Bulgarijos Respublikai.
   
      Priimta Briuselyje, 2007 m. balandžio 4 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 179, 1999 7 14, p. 1. Reglamentas su paskutiniais pakeitimais, padarytais Reglamentu (EB) Nr. 1791/2006 (OL L 363, 2006 12 20, p. 1).
   
      (2)  OL L 143, 2000 6 16, p. 1. Reglamentas su paskutiniais pakeitimais, padarytais Reglamentu (EB) Nr. 1460/2006 (OL L 272, 2006 10 3, p. 9).